איתן דנגוט

[שמאל|ממוזער|250px|איתן דנגוט (מימין) בפגישה עם הפטריארך [תיאופילוס השלישי מירושלים, עוד בתמונה מוטי אלמוז ויניב אלאלוף]]
**איתן דנגוט** (נולד ב-16 באוגוסט 1960) הוא קצין צה"ל במילואים בדרגת אלוף. בתפקידו האחרון בצה"ל כיהן כמתאם פעולות הממשלה בשטחים. בעבר שימש כיו"ר הדירקטוריון של תומר חברה ממשלתית ונשיא איגוד תעשיות הגז והנפט בישראל.

## ביוגרפיה
דנגוט נולד בתל אביב-יפו, בנם של יוסף ניצול השואה שברח במלחמת העולם השנייה מפולין לברית המועצות ויפה ילידת הארץ. לדנגוט שתי אחיות. הוא התגייס ב-1978 ועשה את רוב שירותו הצבאי בחיל התותחנים. תחילה שירת בגדוד 55 ולאחר קורס קצינים עבר לגדוד 402 ("רשף"). בעת ההכנות למלחמת לבנון הראשונה שימש כמפקד סוללת ארטילריה בגדוד 402, אשר צורפה לכוח חטיבת הצנחנים בפיקוד יורם יאיר. בשל כך אימן דנגוט את אנשיו בפרקי לוחמת חיל רגלים כדי להכינם למשימה שלפניהם. דנגוט והסוללה בפיקודו לחמו בקרבות חטיבת הצנחנים מהנחיתה מן הים בשפך נהר האל-אוואלי שבקרבת צידון ועד ביירות. בהמשך שימש קצין אג"ם באגד ארטילרי 282 ומד"ר בביסל"ת. בשנת 1989 מונה למפקד גדוד 402 באגד 215. בשנים 1990 עד 1992 פיקד על קורס מפקדים בבית הספר לתותחנות שדה ואחר כך שימש כנספח צבאי בהולנד. לאחר שובו ב-1995 מונה לקצין תותחנים פיקודי של פיקוד הדרום ולמפקד מרכז האימונים של התותחנים בבאלי"ש. ב-1997 מונה למפקד בית הספר לתותחנות בשבטה.

בשנת 1999 עבר למטה הכללי ומונה לראש מחלקת ארגון באגף התכנון ב-2002 קודם לדרגת תת-אלוף ומונה לראש מטה פיקוד העורף, תפקיד בו עמד בראש משלחת החילוץ וההצלה הישראלית למומבסה שבקניה, לאחר פיגוע מכונית התופת של ארגון אל-קאעידה במלון מקומי, בו נהרגו 15 אנשים מהם 3 ישראלים ונפצעו עוד עשרות. ב-2004 התמנה למזכירו הצבאי של שר הביטחון שאול מופז ובהמשך שירת בתפקיד זה גם תחת שר הביטחון עמיר פרץ כולל בתקופת מלחמת לבנון השנייה ותחת אהוד ברק כולל בתקופת מבצע עופרת יצוקה.

בנובמבר 2009 הועלה דנגוט לדרגת אלוף ומונה למתאם פעולות הממשלה בשטחים במקומו של עמוס גלעד, שמילא תפקיד זה כממלא מקום. שירת בתפקיד עד ינואר 2014.

ב-2016 מונה לראש המנהלת לפיתוח הצפון, האחראית על קידום התוכנית האסטרטגית לפיתוח הגליל והגולן.

במסגרת הפרטת תעש מערכות הוקמה החברה הממשלתית "תומר חברה ממשלתית", לשם ריכוז פעילויות של תעש מערכות שהממשלה רצתה להשאיר בשליטתה, ודנגוט מונה ליו"ר הדירקטוריון של החברה.

בינואר 2019 מונה לנשיא איגוד תעשיות הגז והנפט בישראל.

מ-2023 הוא משתתף בפאנל התוכנית חדשות הבוקר בקשת 12.

דנגוט בעל תואר ראשון במדעי המחשב וכלכלה מאוניברסיטת בר-אילן ותואר שני במנהל עסקים מאוניברסיטת בר-אילן. הוא נשוי לאורנה ואב לארבעה.

## קישורים חיצוניים

* .
* .
* .
* .
* .
* .
* אלוף איתן דנגוט, אתר "ישראל דיפנס".
* מתאם פעולות הממשלה בשטחים: אלוף דנגוט, אתר צה"ל
* 
* 
* .
;מכּתביו:

* Eitan Dangot, *[https://www.israelhayom.com/opinions/coronavirus-and-the-quagmire-of-the-territories/ Coronavirus and the quagmire of the territories]*, Israel HaYom (17.4.20)
* Eitan Dangot, *[https://www.jpost.com/opinion/between-abraham-accords-biden-abbas-recalibrates-pas-diplomacy-655495 Between Abraham Accords, Biden, Abbas recalibrates PA’s diplomacy]*, The Jerusalem Post (14.1.21)
* Eitan Dangot, *[https://www.miryaminstitute.org/commentary-blog/in-the-middle-east-adversaries-are-exchanging-signals-while-avoiding-crossing-the-threshold-of-war Mid-East Adversaries: Signaling Conflict, Avoiding War]*, The MirYam Institute (15.3.21)
* Eitan Dangot, *[https://www.miryaminstitute.org/commentary-blog/abbas-has-proven-himself-to-be-a-first-class-strategist Abbas Has Proven Himself to Be a First Class Strategist]*, The MirYam Institute (16.3.21)
* Eitan Dangot, *[https://www.jpost.com/opinion/the-us-needs-to-account-for-gulf-israel-peace-in-new-iran-nuclear-deal-662631 Failure to stop Iran's terror support might lead to Israel-Hezbollah war]*, The Jerusalem Post (21.3.21)
* Prof. Chuck Freilich, Eitan Dangot, *[https://www.miryaminstitute.org/commentary-blog/priority-iran-nuclear-program-or-terror-proxies Podcast: Priority Iran: Nuclear Terror or Terror Proxies]*, The MirYam Institute (15.4.21)
* Eitan Dangot, *[https://www.miryaminstitute.org/commentary-blog/the-six-day-wars-message-for-israel-in-2021 The Six Day War's Message for Israel in 2021]*, The MirYam Institute (10.6.21)
* Eitan Dangot, *[https://www.jpost.com/opinion/article-709042 Israel must update its policy on Hamas, Gaza]*, The Jerusalem Post (10.6.22)
* Eitan Dangot, *[https://nationalinterest.org/feature/can-netanyahu-deter-iran-and-make-peace-saudi-arabia-205965 Can Netanyahu Deter Iran and Make Peace With Saudi Arabia?]*, The National Interest (3.12.22)


## הערות שוליים

קטגוריה:מתאמי פעולות הממשלה בשטחים
קטגוריה:אלופי צה"ל
קטגוריה:נספחים צבאיים ישראלים בהולנד
קטגוריה:מזכירים צבאיים של שר הביטחון
קטגוריה:מפקדי גדודים בחטיבה 215
קטגוריה:מפקדי בית הספר לתותחנות שדה
קטגוריה:ראשי מטה פיקוד העורף
קטגוריה:דירקטורים ישראלים
קטגוריה:בוגרי אוניברסיטת בר-אילן
קטגוריה:מפקדי תותחנים פיקוד הדרום
קטגוריה:ישראלים שנולדו ב-1960